projecte-aina/catalan_government_crawling huggingface dataset:
La informació del Pla de Formació anual actual està publicada a la Intranet del Departament - Portal de centre.
Per accedir-hi cal indicar l'usuari/ària i la contrasenya del portal ATRI i a continuació cal seguir l'itinerari següent:
Es poden efectuar cerques d'activitats formatives per col·lectius, per funcions, per dates de realització i per poblacions.
La Formació en centre (formacions internes de centre i tallers en centre) i la Formació per a centres (seminaris) per a centres d'educació d'adults estan gestionada pel pla de formació de zona (PFZ) del territori corresponent.
Per tant, les possibles demandes s'han d'adreçar a la comissió del PFZ de cada circumscripció.
Així mateix, l'oferta general de formació per al professorat s'obre també als docents dels centres de formació d'adults.
Formació individual específica: Activitats formatives adreçades a docents de centres de formació d'adults
Cursos de preparació de la prova ACTIC
Eines per a la preparació de la prova ACTIC AVANÇAT C4
El curs està orientat a donar suport per a la preparació de la prova ACTIC oficial de nivell avançat sobre la competència en Tractament de la informació escrita.
Eines per a la preparació de la prova ACTIC AVANÇAT C5
El curs està orientat a donar suport per a la preparació de la prova ACTIC oficial de nivell avançat sobre la competència en Tractament de la informació gràfica, sonora i de la imatge en moviment.
Eines per a la preparació de la prova ACTIC AVANÇAT C6
El curs està orientat a donar suport per a la preparació de la prova ACTIC oficial de nivell avançat sobre la competència en Tractament de la informació numèrica.
Eines per a la preparació de la prova ACTIC AVANÇAT C7
El curs està orientat a donar suport per a la preparació de la prova ACTIC oficial de nivell avançat sobre la competència en Tractament de les dades.
Eines per a la preparació de la prova ACTIC AVANÇAT C8
El curs està orientat a donar suport per a la preparació de la prova ACTIC oficial de nivell avançat sobre la competència en Presentació de continguts.
En aquest apartat trobareu la formació permanent adreçada al professorat dels centres que imparteixen cicles formatius de formació professional, la qual abasta tant la formació organitzada per la pròpia Direcció General de Formació Professional Inicial i Ensenyaments de Règim Especial, com la oferta que fan els Instituts de Ciències de l'Educació de les Universitats Catalanes.
El nou Servei de Recerca del Departament d'Educació inicia les seves activitats formatives amb un curs introductori que té l'objectiu d'apropar la recerca educativa al docent i incorporar-la a la pràctica dels centres educatius.
La recerca educativa ens permet ampliar el nostre coneixement sobre com aprenen les persones i sobre què es pot fer per facilitar el seu procés d'aprenentatge.
La competència docent és un dels factors més determinants en la qualitat de l'acció educativa.
En la seva pràctica diària, el professorat ha de desenvolupar la competència digital docent de manera integral.
En el marc del Pla d'educació Digital de Catalunya, el Departament d'educació desplega una proposta formativa a 3 nivells de competència digital (bàsic, intermedi i avançat) i es porta a terme en diversos formats virtuals: kudis (càpsules formatives de 10h), macrokudis (càpsules formatives de 15h), MOOCs (Cursos en línia oberts massius de 45 hores), seminaris web i la Xarxa Territorial de Cultura Digital.
Competència digital I (Nivell bàsic): Formació adreçada a aquell docent que utilitza les tecnologies digitals de manera puntual en les activitats d'ensenyament-aprenentatge i és capaç de fer de tutor d'un curs creat en un entorn virtual d'aprenentatge
Competència digital II (Nivell intermedi): Formació adreçada a aquell docent que incorpora l'ús de les tecnologies digitals de manera integrada en les activitats d'ensenyament-aprenentatge i és capaç de crear cursos i fer de tutor en un entorn virtual d'aprenentatge
Competència digital III (Nivell avançat): Formació adreçada a aquell docent que actualment ja dissenya i desenvolupa activitats i materials didàctics on els alumnes utilitzen tecnologies digitals en un entorn virtual d'aprenentatge.
A més gestiona i edita l'EVA i el web de centre i coordina i participa activament en l'estratègia digital de centre i la formació d'altres docents en l'àmbit digital.
Amb la finalitat d'apropar l'activitat docent a la realitat social, científica i tecnològica, i de promoure la innovació a partir de la interacció entre l'ensenyament i la recerca, s'organitzen activitats de formació amb la col·laboració d'institucions i entitats que es dediquen a la recerca i a la comunicació científica, tecnològica, matemàtica i didàctica.
" Introducció a Entorns d'aprenentatge innovadors".
El curs està té com a objectiu orientar la pràctica i ajudar el professorat i els equips de professors a repensar el seu rol com a creadors de contextos d'aprenentatge altament inclusius.
Es fonamenta en la recerca descrita per l'OCDE, Entorns d'aprenentatge innovadors.
" Introducció a Escoles com a organitzacions que aprenen".
Curs basat en la revisió dels documents més rellevants de la recerca internacional en relació al concepte Escoles com a organitzacions que aprenen.
Es presenten resums, esquemes i vídeos per introduir aquest enfoc, així com qüestions adreçades a repensar vectors fonamentals de la cultura escolar i les accions que cal prendre per a assegurar la centralitat de l'aprenentatge de tots els agents.
"Funcions executives, organització del temps i autoregulació".
Curs per desenvolupar estratègies d'autogestió del temps de l'alumnat.
S'inicia en la comprensió de les funcions executives i orienta en la creació de recursos perquè els alumnes puguin usar com a bastida de la construcció d'hàbits d'autocontrol, organització del temps i autoregulació de l'aprenentatge.
"El paper del feedback en l'aprenentatge".
Aquest curs ens apropa al compromís docent de conèixer on tenim l'alumne/a, fer-lo conscient dels criteris d'èxiti promoure l'autoregulació dels aprenentatges entorn del paper del feedback.
El feedback pretén reduir la diferència entre on es troba l'alumne/a i on es busca que estigui, és a dir, entre els coneixements previs i els criteris d'èxit.
"Fer créixer l'aprenentatge sòcio-emocional".
L'objectiu d'aquest curs és posar en contacte els i les participants amb les emocions primàries i autoconscients, tant pròpies com alienes, per gestionar-les de manera que el clima i la tasca siguin dos pols que s'alimentin mútuament durant l'aprenentatge en les aules presencials o virtuals.
" L'orientació acadèmico-professional en línia".
Curs per donar valor a l'orientació educativa al llarg de totes les etapes educatives i especialment en les transicions, entendre l'objectiu de l'orientacióeducativa i dissenyar contextos que garanteixin la conversa on tots els aprenents els assoleixin.
També ofereix recursos d'orientació educativa en funció de les necessitats diverses dels nostres estudiants.
El programa "Impulsem la robòtica.
Tecnologies creatives a l'aula" esdevé una oportunitat per aprofundir de forma sistemàtica i competencial en el desenvolupament d'un conjunt d'activitats orientades al treball per projectes sobre la plataforma Arduino.
L'objectiu és que l'alumnat treballi des d'una perspectiva oberta i activa, en plataformes obertes sota el concepte de programari i maquinari lliures que disposen d'una gran comunitat d'usuaris arreu del món.
Les activitats, experiments i projectes, inicialment adreçades a l'alumnat de quart d'ESO que cursa la matèria optativa de Tecnologia, es realitzen amb un kit que inclou components electrònics, dispositius de control i elements mecànics de recolzament en una sèrie de mini-projectes o activitats de control.
L'objectiu d'aquests experiments és ajudar l'alumnat a transformar el seu rol d'usuaris de tecnologia en creadors de tecnologia des d'una perspectiva globalitzadora amb mirada
El moment culminant del programa arriba en una Fira de projectes on es troba l'alumnat participant per mostrar i compartir els seus enginys.
Vídeo de la Fira primera edició
L'àmbit CTEM o STEM engloba les àrees disciplinars de les Ciències, la Tecnologia, l'Enginyeria i la Matemàtica.
La perspectiva d'integrar i reforçar l'ensenyament de les àrees científic-tecnològiques es considera una eina crucial per dos motius.
D'una banda, enriquir la cultura científic-tecnològica i dotar de pensament crític als nostres estudiants, ciutadans presents i futurs, en un món on la ciència i la tecnologia cada vegada tenen més impacte en les seves vides i el seu entorn.
En segon lloc, possibilitar la formació de professionals d'aquest àmbit més diversos (equitat), de més qualitat (competència), amb més valors (ètica) i en més quantitat (interès i vocacions), per aconseguir els reptes que com a societat afrontem.
Desenvolupar les competències professionals dels docents per adequar-les a les necessitats del context educatiu, social, digital, tecnològic i laboral.
Aplicar metodologies en els àmbits científic, tecnològic, artístic i matemàtic amb un enfocament competencial, transversal, generador i vehicular de coneixement que fomenti el pensament crític i la creativitat, per entendre i interpretar un món cientifictecnològic i matemàtic.
Avaluar els aprenentatges competencials des d'una perspectiva formadora, compartint la investigació com a docents i la pràctica reflexiva, amb la implicació i la participació dels alumnes.
Millorar l'actitud personal per augmentar les vocacions dels àmbits cientificotecnològics i matemàtics especialment en dones i contextos socials desafavorits a través del propi procés d'aprenentatge, l'acció tutorial i l'orientació de l'alumne per acompanyar-lo en el seu aprenentatge i ajudar-lo en la presa de decisions sobre el seu itinerari formatiu.
Promoure la creació d'aliances entre els centres educatius, els agents de l'àmbit cientificotecnològic i l'entorn proper mitjançant la realització d'activitats relacionades amb problemes socialment rellevants.
Visió general del "Mapa STEAMcat", filosofia STEAM en base a les metodologies, tecnologies i perspectives.
Treball competencial i connexions interdisciplinars.Visió general del "Mapa STEAMcat", filosofia STEAM en base a les metodologies, tecnologies i perspectives.
Experimentació de les "STEAMTools" que són blocs de contingut de cadascuna de les metodologies, tecnologies i perspectives adients on s'explica el concepte, es posa en pràctica l'activitat i es comparteixen pràctiques educatives vinculades.
Creació, acompanyament i coavaluació d'una nova pràctica educativa o redisseny d'una existent en base a les STEAM.
Aquí trobareu les activitats de formació que ofereixen els municipis que formen part de les xarxes municipals que integren la XESC, seguint el model dels seminaris territorials d'equips de centre que s'ofereixen en el marc del Programa Escoles Verdes.
Aquesta és una modalitat per compartir i intercanviar projectes entre professorat de diferents centres.
Persones coordinadores d'escoles o instituts que formen part de les xarxes municipals que integren la Xarxa d'Escoles per a la Sostenibilitat de Catalunya (XESC).
S'obtindrà el certificat de la formació si s'acompleixen els requisits següents:
Assistència a un mínim del 80% de les hores presencials de formació.
Avaluació positiva de les tasques realitzades
Calendari, horari i lloc de realització
El calendari, horari i lloc de realització de cada seminari el trobareu en cada activitat.
Persones coordinadores (2 per centre mínim) d'escoles o instituts que formen part de la Xarxa d'Escoles Verdes.
Aquesta és una modalitat per compartir i intercanviar projectes entre professorat de diferents centres i promoure la col·laboració entre centres per a la realització de projectes compartits.
Les sol·licituds d'inscripció seran validades per les direccions de centre mitjançant la inscripció amb priorització a direcció de l'aplicació GTAF.
Només s'assignaran les persones validades per les direccions.
La modalitat de formació és un seminari d'equips de centre de 30 hores distribuïdes en 12 hores semipresencials (seguint les instruccions del Departament d'Educació i de Salut) (6 sessions de dues hores cadascuna) amb persona formadora i 18 hores de treball personal tutoritzat.
S'obtindrà el certificat de la formació si s'acompleixen els requisits següents:
Calendari, horari i lloc de realització
El calendari, horari i lloc de realització de cada seminari el trobareu en cada activitat.
La formació inicial per incorporar-se a la xarxa d'escoles verdes consta de dos cursos de formació.
La modalitat de formació és un curs de 30 hores distribuïdes en 20 hores semipresencials (seguint les instruccions del Departament d'Educació i de Salut) amb persona formadora i 10 hores de treball personal tutoritzat.
La modalitat de formació és un curs de 30 hores distribuïdes en:
Aquests cursos de formació inicial tindran lloc en diferents Serveis Territorials i s'adrecen als centres que volen començar a desenvolupar els continguts del programa i integrar-los de forma coherent en el Projecte educatiu del seu centre.
Aquesta modalitat de formació entre centres va dirigida a equips de professionals de centres (entre 3 i 5 persones) on almenys una persona forma part de l'equip directiu (o persona en qui delegui).
Aquestes persones tindran el compromís de la transferència del contingut de la formació al seu centre.
L'estructura formativa incorpora la planificació, l'experimentació i l'avaluació del pla d'actuació en el centre de la temàtica treballada.
S'obtindrà el certificat de la formació si s'acompleixen els requisits següents:
Calendari, horari i lloc de realització: El calendari, horari i lloc de realització els trobareu en la informació de cada activitat.
Durant el curs 2020-21 continuem amb procés d'implantació del nou model d'assessorament i suport als centres de la Xarxa d'Escoles Verdes.
Es reprèn la formació inicial a nous centres educatius i es farà la formació inicial segon any a Lleida i Girona
La inscripció a aquestes activitats es farà del 14 al 24 de setembre de 2020 i la consulta d'assignacions serà el dia 9 d'octubre.
El Departament d'Educació, a través de la Direcció General d'Innovació, Recerca i Cultura Digital, gestiona i impulsa les pràctiques d'estudiants universitaris en els centres formadors de totes les etapes educatives.
Per impulsar les línies de treball, els referents de pràctiques implicats al territori participen de coordinacions periòdiques que fan possible l'organització i el desenvolupament d'aquestes pràctiques en els centres formadors.
Els òrgans de coordinació que les impulsen són:
- la Comissió de Referents de Pràctiques dels Serveis Territorials i,
La Comissió Pedagògica està formada per representants de diferents universitats catalanes, de centres formadors i de serveis del Departament.
Té la finalitat de tractar temes d'acció organitzativa i pedagògica per a la millora del desenvolupament de les pràctiques dels estudiants universitaris als centres formadors.
Es treballen aspectes concrets que es volen desenvolupar per implementar en el marc de les pràctiques com ha estat la I Jornada de pràctiques, la redacció de l'informe formador o la redacció de la nova Ordre de pràctiques ENS/237/2017.
La Comissió es reuneix al llarg del curs per anar definint i revisant aspectes que es prioritzen en el camp de l'acció formativa.
Les tres línies de treball en el qual s'enmarquen les actuacions realitzades per la Comisió són:
- La identitat del centre formador
- La professionalització del coordinador i mentor de centre i del tutor universitari i,
- La col·laboració, coresponsabilitat i enriquiment entre centres formadors i universitats
Alguns materials elaborats per la Comissió durant el curs 2018-2019 han estat:
- La rúbrica per a la identificació i la millora de pràctiques de referència als Centres Formadors
- Orientacions per fer l'acollida i el seguiment des de les universitats d'estudiants universitaris en pràctiques en centres formadors.
- Propostes de projectes d'innovació i recerca que es poden fer entre Centres formadors i universitats.
Aquesta comissió té la finalitat de compartir i coordinar accions per dur a terme dins el marc de les pràctiques en centres formadors de cada territori.
Està composada per els referents de pràctiques de cada Servei Territorial del Departament d'Educació.
Els referents territorials es reuneixen periòdicament per col·laborar i compartir accions unificades que ofereixin un millor servei d'acompanyament als centres formadors.
Els referents de cada Servei territorial pots trobar-los aquí.
La reunió general de pràctiques es convoca un cop al trimestre i està representada per referents d'universitats, serveis territorials, centres formadors i Serveis centrals.
La seva finalitat és compartir amb els que hi participen les accions que des de les diferents comissions s'estan treballant i es recullen aspectes i suggerències de millora envers les pràctiques d'estudiants universitaris en els centres formadors.
Les institucions formadores són aquelles que ofereixen estudis universitaris de Grau o Màster i col·laboren amb el Departament d'Educació acompanyant estudiants universitaris en pràctiques en centres formadors.
En formen part les universitats catalanes i centres adscrits, l'Institut Obert de Catalunya i les universitats de la resta de l'estat Espanyol que estableixen el conveni de col·laboració que regula llurs pràctiques amb el Departament d'Educació.
Per fer la sol·licitud de conveni cal dirigir-se al Servei de Formació.
Les pràctiques d'estudiants universitaris que es realitzen en centres educatius, serveis educatius i unitats del Departament d'Educació constitueixen una activitat de naturalesa formativa, amb l'objectiu de contribuir a la professionalització de la docència i permetre als estudiants aplicar i complementar els coneixements adquirits en la seva formació acadèmica.
La formació amb aquells professionals que exerceixen la professió escollida per l'estudiant requereix un compromís de tots els actors implicats i una bona coordinació, de la qual se'n derivarà un benefici per a tots, per a l'estudiant, per al centre formador i per a la universitat.
L'estudiant consolida la seva elecció formativa i desenvolupa noves competències.
El centre rep un valor afegit derivat del fet d'adquirir el rol de centre formador, de compartir nous coneixements, noves formes de recerca i un contacte constant amb les universitats que es nodreixen de les realitats i practiques educatives dels centres formadors.
Les pràctiques en els centres formadors s'adrecen a estudiants d'universitats que tenen conveni amb el Departament d'Educació.
Cada centre formador disposa de l'acompanyament del referent de pràctiques del seu Servei Territorial.
Alhora des de Serveis Centrals es coordinen amb tots els referents de pràctiques les actuacions conjuntes que es realitzen a tot el Territori.
A continuació es mostra el llistat dels referents de pràctiques de cada Servei Territorial i el contacte.
Consorci d'educació de Barcelona
Si teniu problemes de visualització llegiu les instruccions del Consorci d'Administració Oberta de Catalunya.
En el registre telemàtic del Servei d'Innovació i Formació de l'Educació Infantil i Primària / de l'Educació Secundària hi consten les activitats d'innovació que es van iniciar a partir del curs 2005-2006 i les tutories de pràctiques de formació inicial de Grau i Màster a partir del curs 2011-2012.
El Departament d'Ensenyament disposa d'una base de dades on hi consta la informació dels certificat de participació en activitats de formació, tant les organitzades pel Departament d'Ensenyament com les que es realitzen amb el seu reconeixement per altres institucions col·laboradores.
Aquesta base de dades permet que la certificació de la participació en les activitats de formació permanent del professorat es realitzi per via telemàtica i, per tant, no es lliuraran certificats en format paper.
Les altres certificacions, siguin o no emeses pel Departament, que no consten en registres digitals, s'han d'incorporar a la bases de dades manualment, prèvia comprovació de les dades existents en format paper.
Es considera que un certificat és de formació permanent sempre i quan es realitzi posteriorment a la data d'expedició del títol d'accés a la docència i quan aquests cursos no serveixin per l'obtenció d'un títol.
Són susceptibles de ser introduïts a la base de certificats del Departament d'Ensenyament el que estiguin organitzats per:
Així mateix també es reconeixen individualment les formacions següents:
Requisits que ha de tenir un certificat:
Per a l'organització d'activitats esportives és important comptar amb la col·laboració de la persona comissionada d'esports del territori i treballar-hi per avançar en la creació de l'associació esportiva i cultural escolar o les seccions esportives de les AMPA en els centres que encara no la tinguin constituïda.
Aquesta associació o secció suposa la implicació i la participació activa de l'alumnat, del professorat i de les famílies en la gestió d'aquestes activitats.
Per tal que la via de col·laboració interdepartamental enriqueixi les actuacions a cada zona i per agilitar la gestió de les activitats esportives, és molt important potenciar l'aprenentatge i el treball en xarxa.
Els Consells Esportius poden esdevenir un bon suport tant a nivell d'organització d'activitats internes i d'àmbit municipal o comarcal, com també exercint d'òrgan facilitador d'altres serveis complementaris per poder fer les activitats, com ara la contractació de monitoratge, el servei de préstec de material didàctic i esportiu, etc. Així mateix, poden garantir un mateix seguiment i coordinació dels centres que participen del Pla Català d'Esport a l'Escola, ja sigui dels que formen part de Plans educatius d'entorn com dels que no.
És important assegurar que les activitats esportives que s'organitzin responguin als objectius generals del Pla educatiu d'entorn.
El disseny d'aquestes activitats ha de procurar la interrelació entre els infants i joves de diferents centres així com l'ús col·lectiu dels diversos equipaments.
Les activitats poden ser dutes a terme per entitats municipals, centres públics, centres concertats o altres entitats (consells esportius, centres excursionistes, entitats i clubs esportius, etc). amb la garantia que comparteixin els mateixos criteris i les pautes d'actuació decidides a la comissió representativa-institucional de cada Pla educatiu d'entorn.
Centre educatiu: És important que el professorat afavoreixi amb la seva actitud la participació de tot l'alumnat a través de la persona responsable de la coordinació esportiva del centre.
Aquest coordinador serà l'encarregat de gestionar, dinamitzar i coordinar les diferents activitats esportives del centre.
L'associació esportiva escolar: Està formada pel coordinador o coordinadora d'esport de centre, els representants dels pares i dels alumnes o exalumnes, i és l'encarregada de la planificació, el desenvolupament, el seguiment i l'avaluació de les activitats
A Europa, diàriament 350.000 persones pateixen una mort sobtada.
A Catalunya suposa una mort sobtada cada dues hores i mitja, és a dir, a la vora de 10 morts cada dia.
El 80% d'elles son fora dels centres hospitalaris i sovint tenen lloc amb un familiar o un amic al costat.
La supervivència d'aquestes persones depèn de dos grans pilars: la realització precoç de maniobres de reanimació cardiopulmonar (RCP) i l'accés ràpid a la desfibril·lació.
Si el testimoni de l'aturada cardíaca comença de seguida les maniobres de RCP, la supervivència és de 2 a 3 vegades més gran que quan no s'inicien.
La formació de la ciutadania és una necessitat si volem assolir una millora en les taxes de supervivència de les víctimes de mort sobtada.
En aquesta presa de consciència el Consell Català de Ressuscitació (CCR) i el Departament d'Educació signen un conveni al 2015 per impulsar la formació en suport vital als centres educatius mitjançant una formació que s'inicia a infantil i acaba a 4t d'ESO.
Aquesta formació permetrà a l'alumnat acabar la formació obligatòria a Catalunya tenint consciència plena del nou concepte de salut i sabent actuar davant una mort sobtada d'una forma totalment interioritzada i amb qualitat.